### | | | | --- | --- | | | | | --- | | **Teknik- og Miljøudvalget** 4. oktober 2018 Sagsnr. 710-2018-39312 Dok.nr. 710-2018-240972 Sagsbehandler DPEP | | 74.                 Forslag til tillæg nr. 15 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Byrådet skal i denne sag tage stilling til forslaget til
tillæg nr. 15 til den gældende spildevandsplan, som omfatter ændringer af
kloakoplande og placering af regnvandsbassiner i kloakoplandene LAU10 og [adresse]
(udgøres delvis af lokalplanområde 366) i [adresse]. Byrådet skal desuden tage
stilling til forslag om rådighedsindskrænkning på ejendommene, og at der om
nødvendigt kan igangsættes eks-propriationsprocedure for at kunne realisere
spildevandsplanen.

Ifølge gældende Spildevandsplan 2013 skal der etableres et regnvandsbassin
i planlagt opland [adresse] i [adresse]. Ved udarbejdelsen af lokalplan 366 ”Boligområde
ved [adresse] i [adresse]” blev det imidlertid besluttet, at der ikke etableres
regnvandsbassin inden for lokalplanområdet.

Desuden skal der ifølge den gældende spildevandsplan etableres
et regnvandsbassin for eksisterende opland LAU10 på arealet mellem opland LAU10
og opland [adresse]. Ejer af arealet har nu ønsket en alternativ placering af
bassinet.

Der er derfor behov for et tillæg til spildevandsplanen, som
vil omfatte følgende ændringer:

1. Opland
[adresse] deles i to oplande ([adresse] og LAU16), hvor nyt opland LAU16 svarer til
grænserne for lokalplan 366. Desuden ændres oplandsgrænserne således, at de
følger grænserne for kommuneplanrammen 8BO.1 i Kommuneplan 2017.

2. Der
etableres et regnvandsbassin BLAU006R i opland [adresse].

3. Der
etableres et regnvandsbassin BLAU005R til forsinkelse af overfladevand fra
opland LAU10 og Søren Kjær. Regnvandsbassin BLAU005R placeres på hidtil planlagte
placering eller på alternativ placering ca. 200 længere mod sydøst.

Ved gennemførelse af projektet vil der kunne blive behov for
rådighedsindskrænkning i form af arealafståelse eller som tinglysning af
servitutpålæg.

**VURDERING**

Teknik og Kultur vurderer, at tillægget giver mulighed for
at separatkloakere de kommende boligområder og etablere de nødvendige
regnvandsbassiner. Derved sikres en hensigtsmæssig og miljømæssig forsvarlig
afledning af både spildevand og overfladevand.

**ØKONOMI**

Separatkloakering af det nye kloakopland LAU16 og etablering
af regnvandsbassin BLAU005R vil overslagsmæssigt koste 750.000 kr. Udgifterne til
etablering af de fysiske anlæg betales af Favrskov Forsyning A/S i henhold til
Favrskov Spildevands betalingsvedtægt. Der er ingen direkte økonomiske
konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller til Byrådet:

1. At forslag til ”Tillæg nr. 15 til
Spildevandsplan 2013” godkendes og fremlægges i offentlig høring i otte uger.

2. At Byrådet bemyndiger Teknik og Kultur
til administrativt at vedtage tillægget til spildevandsplanen, såfremt der ikke
er modtaget indsigelser inden høringsperiodens udløb.

3. At godkende, at der igangsættes ekspropriationsprocedure med henblik på
erhvervelse af de nødvendige rådighedsindskrænkninger eller arealafståelse ved
de i tillægget angivne matrikler. Igangsætning skal ske, såfremt [adresse]
Spildevand A/S ikke kan opnå frivillige aftaler.

**BESLUTNING**

**Bilag**

|  |  |
| --- | --- |
| Forslag til tillæg nr. 15 til Spildevandsplan 2013 | 710-2018-240991 |